— Իրականում ժամանակները, երբ պատերազմով ինչ-որ բան էին զավթում, անցել են, հիմա իրականում ամեն ինչ որոշում է տնտեսության հզորությունը. եթե իրենք ներդրումներ են անում, տներ կառուցում, մզկիթներ ուրեմն հեռահար նպատակներ ունեն: Այստեղ հիմա բազմաթիվ մզկիթներ են կառուցվել, վերականգնվել և իրենց հոգևոր ներկայությունը դրանով Ջավախքում ամրապնդվել է: Խոսքը տեղացի մահմեդականների մասին է, որոնք շատ սերտ կապեր ունեն Թուրքիայի հետ: Մյուս կողմում, գիտեք, Բաթումին է: Այսինքն դա Ադիգենի շրջանն է, որը Ջավախքի շրջանի մեջ է, Ջավախքի ու Աջարիայի մեջտեղում, մի փոքրիկ հատված է, որտեղ արդեն իսկ մահմեդական բնակչություն է։ Մնացել է Ախալցխան, Ախալքալաքը և Նինոծմինդան և, երևի թե, այստեղ էլ նրանց նպատակը նույնն է: Շատ մեծ է հավանականությունը, որ այս երկաթգծի կառուցումով շատ շուտով մեր շրջանում նոր ադրբեջանցիներ ու թուրքեր կավելանան: